text:
Ibidda Jaalala-Kutaa 1ffaa
Yeroo ammaa waa’ee jaalala yoo ka’u gariin ni jibbu gariin ni immoo ni jaallatu. Sammuu namoota gariitti jaalala jechuun wanta jibbamaa fi fokkuu waliin wal qabateedha. Sammuu namoota birootti immoo jaalala jechuun walqunnamtii saala qofaan kan wal qabateedha. Jaalalli wanta fokkus miti wal qunnamtii saalaa qofaan kan wal qabates miti. Jaalalli hiika bal’aa kan qabudha. Hiikni isaa garuu nama namaatti ni jijjirama.
Akkuma wantoonni hunduu daangaa qaban jaallallis daangaa qaba. Yoo garmalee xiqqaate jibbaa fi baditti jijjirama. Yoo garmalee guddattes wanta fokkutti nama harkisa. Har’a insha Allah ol guddate jaalalli akkamitti gara ibiddaatti akka jijjiramuu ilaalla.
Ibiddi jaalala akkamitti jalqabaa?
Jalqabni jaalala ija. Ijji ni ilaalti, ergasii yaanni sammuu keessatti ni bilchaata. Bilchinna yaada kanatu ibidda jaalala uuma. Onneen ibidda jaalalatin gubamuu jalqabdi yoo daangaa hin qabaatin. Umrii saalfannaa irraa eegale dargaggeessi/shamarreen qormaata jaalala waliin ni qabsa’a/qabsoofti. Qabsoo kana keessa yookaa moo’atutu jira yookin immoo moo’atamutu jira. Jalqaba jaalala irratti dukkanni baay’een nama marsuu danda’a. ınni ykn ishiin jaalalaan qabamnaan akkamitti akka too’atu yoo hin beekin rakkoo baay’eef saaxilamuu danda’u. Osoo hin beekin ibidda burtukaana se’anii harkaan qabatu. Ergasii gubaa fi laalaa isaa dhandhamu.
Nama jaalalaan qabamee kan Rabbiin rahmata godheef malee maraatan ykn ijjoollen wal fakkeessun ni danda’ama. Wanta maraatan yookiin ijjoollen hojjattu hojjata. Yaanni guutun isaaf/ishiif ta’a. akkuma duratti jenne ijji ni ilaalti, ergasii bilchinni yaada ni jalqaba. Halkanii guyyaa waa’ee isaa/ishii yaadun tarkaanfi itti aanu fudhatu. “Suuta suuta killeen lukaan deemti” jedhaa mitiiree Oromoon yommuu mammaaku yoo ani hin dogongorin? Suuta suuta jaalallis ibiddatti jijjirama. Ni ilaalta, yaada bilcheessita, walin haasawu barbaadda, ergasii sadarkaa itti aanutti darbita. Sababoonni gurguddoon ibidda jaalala namatti qabsiisan kanniini:
Hiriyyaa– Jaalala guutumaan guututti balleessun hin danda’amu. Nan balleessa jedhanii yaadunis gara hin taanetti nama oofa. Garuu daangaa akka horatu gochuun ni danda’ama. Daangaa kana darbuun gara ibiddaatti kan olguddisan keessaa sababni tokko hiriyyaadha. Yoo hiriyyaan kee jaalalle dhiira/dubartii (girlfriend/boyfriend) qabaate, atille akka isaa/ishii ta’uuf hawwuu dandeessa. Inumaa inni/ishiin akka kana gootu si kakaasti. Ati yoo ofirraa hin dhoowwin balaaf saaxilamuu dandeessa. Sheyxaanni sitti dhufuun si wasawasaa. ‘Ilaali hiriyyaan kee michuu(jaalalle) qaba. Ati maaliif dhabdaa? Waliin taphatu, waliin kokolfuu. Kana wanti namni hunduu hojjatu ati nama addaati?” siin jedha sheyxaanni namaa fi jinni.
Ani yeroo tokko osoo paarki keessa taa’u jaarsi tokko dhufe akkana nan jedhe,”Maal eegdaa asi? Jaalalle dubartii tee eegdaa?” Ani “Lakki hiriyyaa kiyya eega. Ani jaalalle dubartii hin qabu.” jedhen. “Maaliif dhabdaa? Kunoo namni hunduu harka wal qabatee adeema. Hin agartu akkamitti akka waliin kolfan, taphatan, jireenya gammachuu jiraatu.” Naan jedhe. Anis “Jireenya gammachu maal jiraatu, hin argitu akkatti walitti nyakkisan.(dargageessi fi shamarri nu cinatti walitti nyakkisuu turan) Osoo wal hin fuudhin duratti jaalala isaani bakka hin taanetti qisaasessan. Nageenya fi tasgabbii dhaban. Ani Alhamdulillah tan walitti nyakkisu hin qabu. Jireenya tasgabbii fi nageenya jiraadha.”jedhen. “Dhugaa jette.” Jedhe narraa deeme jaarsi mataa arri.
Sheyxaanni namaati fi jinni haaluma kanaan wanta fokkutti nama kakaasu. Ati tole jette yoo hordofte dukkana keessaa hin baanetti seenta.
Hiriyyaan kiyya jaalalle dubartii/dhiira ni qaba/qabdi jechuun atille akka isaani ta’uuf yoo tattaafatte, laala fi gubaan cimaaa dhandhamta. Yoo tanaan dura wanta kanatti seente keessaa bahuuf ammarraa taatafadhu. “Hanga nikhaan walitti dhufnu obsi.” jedhiin.
Jireenya yuniversiti– Ijjolleen yommuu warra irraa fagaatan akka waan bilisoomanitti itti dhagahama. “Wanta fedhe yoo hojjadhe eenyulle na hin argu.”yaada jedhu kuufachun dargaggoonni/shamarran sobaman meeqatu jiru. Waggaa jalqabaa yommuu gara yuniversitii seenan wanti hunduu haarawa itti ta’a. Ga’eessi yuniversitii keessa türe shamarre haarawa dhufte akkamitti harkatti galfachuu akka qabu mala dhaha. Shamarrittin osoo hin beekin tasa harka isaatti kufti. Ergasii jireenyi dukkanooftu fi wal xaaxa itti taati. Balaa kana irraa baraaramuuf shamaritti eenyutillee fuula kennu hin qabdu. Dubartoota aklaaqa gaarii qabanitti maxxanuu fi salaata sirritti salaatu qabdi.
Karaa biraatin yommuu dhiira fi dubartiin walitti makaman, sheyxaanni gahee ofi taphata. Yuniversitiin iddoo bal’aa dhiira fi dubartiin walitti dhufaniidha. Tokko tokkotti ija bobaasa. Ibiddi jaalala cimaan asitti jalqabama. Dirreen waraana cimaan asitti adeemsifama. Eenyutu moo’ata ree laata? Sheyxaana moo nama sanii? Ni ilaalta dhiira fi dubartiin harka wal qabatanii yommuu yaa’an. Sheyxaanni kana bareechise fi faaye namatti mul’isa. Garuu keessi isaa gubaa fi laalan kan guuttameedha.
Warroota badii raawwatan ilaalun osoo anillee akka isaani ta’ee jechuun hin hawwin. Akkuma wanta badaa fi fokkuuf hawwitu akkasuma itti harkifamaa adeemta. Fuggisoo kanaa akkuma wanta badaa fi fokkuu jibbituun akkasuma irraa fagaata adeemta. Fakkeenyaf yommuu dubartii fi dhiirri hariiro haraamatin harka wal qabatanii yaa’an argitu, ‘Ah osoo anille akkana ta’ee!’ hin jedhin. Kana irra akkana jedhi,”Alhamdulillah Rabbii kanarraa na baraare galanni fi faarun hundi Isaaf haa ta’u. Osoo akka isaani kana ta’ee silaa badee mitii. Gammachuu fi tasgabbii eessaa argadhaa! Yaa Rabbii kanarraa na eegi. Alhamdulillah.” jedhi. Haala kanaan gammachuu fi tasgabbii argatta. Haraama irraa gonkumaa gammachuun dhugaa hin argamu gaabbi fi gadda malee.
Interneeti– dirreen waraana hundaarra caalu interneetidha. Interneeti fi telefoonni fageenya dheeraa walitti dhiyeessu. Sababa interneeti fi telefoonan as teette nama bahargama jiruun jaalala isaatin/ishiitin miidhamu dandeessa. Interneeti bakka wantoonni fokkuun baay’een itti kuufamaniidha, akkasumas wanti gaariin keessatti argamaniidha. Gubaan jaalalaa cimaan sababa interneetitin dhufa. Sababni isaas tsiyoononni (gareen yahuudota Zionist) fi gargaartoonni isaani Araboota irraa, Turkoota irraa, Hindoota fi kkf irraa aklaaqa(moral) ilma namaa balleessuf, akka horii wal qunnamtii saala babal’isuuf kaayyoo ofii godhatan. Vidiyoo fi suuraa wantoota fokkuu hojjachuun interneeti fi karaa adda addaatin raabsu. Kaayyoon isaani sammuu fi aklaaqa isaani laamshessun addunyaa too’achudha. Ijji yommuu vidiyoo sanniin ilaaltu sammuun ni laamshaya, waa sirritti gadi fageesse yaadu fi xinxallu hin danda’u, onneen ibiddaan waxalamti, laala fi gubaan cimaan itti dhagahama, tasgabbii fi nageenya dhabdi.
Vidiyoo sanniin ilaalun ibiddi jaalala waan hir’atu itti fakkaata. Sirumaa ni dabalaa malee gonkumaa hin hir’atu. Namtichi yommuu filmii wal qunnamtii saala ilaalu maal argataa? Tasgabbii fi nageenya dhabuu malee? Halkan hirriba malee buluu, sammuun halkanii guyyaa jeeqamu, suuran sun sammutti yommuu dhufu onneen walitti sunturu fi cinqamu tasgabbii dhabdi. Abeeta! Filmii kana ilaalun laala fi gubaa akkamii dhandhamaa jiruu.
Akka obboleessatti yaanni fi gorsii obboleewwan wanta kanaan rakkatanii dhaamu, Rabbiin sodaadha, “Inni na ilaala jira boruu badii hamaatu na eeggata”ofiin jedhaa. Boruu qofaa miti har’aa adabbii cimaa dhandhamu. Nageenya fi tasgabbii dhabuun, jeeqamuun adabbii mitii? Bakka filmii fokkuu san ilaaltan vidiyoo nageenya fi tasgabbii isinii kennu ilaalaa fakkeenyaf vidiyoo da’awaa, nashiida, Qur’aana fi kkf. Sheyxaana badii sanitti isin harkisuu hin dhagahinaa. “A’uzubillahi mina sheyxaani rajiim (sheyxaana abarramee irraa Rabbiin tiikfama)’ jedhi. Bal’innaan barruu ‘Qorsa jaalala kutaa 1ffaa fi 2ffaa’ ilaali.
Ibiddi biraa karaa interneetin dhufuu chaati fi bilbila. Namni ati hin beekne, ‘Si jaaladhe’ jechuun ergaa si erga. Namni kuni nama akkami jechuun qorachuu eegalta. Chaati fi wali bilbiluu jalqabdu. Ibiddi qabachuu jalqaba. Dafte yoo hin dhaamsin nama guba. Jeeqamuun tasgabbii dhabda. Ammas namoonni kanaan rakkatan lakkoofsa hin qaban. Yerooma inni/shiin si jaaladhe jedhu/jettu, akka homaa hin uumamnetti achumatti hidda kutuudha. Chaati fi walii bilbiluu dhiisudha. Namni kunii qalbii fi jireenya keetti taphachuuf adeema ta’a. Yoo fuudha fi heeruma qophii hin ta’in yaadota akkanaa hin kessumeessin. Insha Allah torbaan hanga kutaa 2ffaan walittti deebinutti Assalaamu aleykum warahmatullahi wabarakaatuh.
Kitaaba Jaalala buusuf linkii armaan gadii tuqii
https://sammubani.files.wordpress.com/2017/10/ibidda-jaalalaa-fi-dawa-isaa.pdf


c: text/html

text:
Godinaa Wallagga Lixaa aanaa Baabboo Gambeelitti namootni 57 tahan Koomaand poostiin erga hidhamanii baatiin lama darbe jedha maatii hidhamtootaa keessaa namni Raadiyoo sagalee Ameerikaaf yaada isaa kenne.
Waajjirri Paartii Diimookiraasawaa Oromoo aanichaa ammoo kan aanichatti hidhamanii jiran namoota saddeet ykn sagal hin caalani jedha.
Namootni 13 gara Gimbiitti ergamuun dhugaa tahuu himuun sababa mana murtiitti hin dhiyaaneefillee Raadiyoo Sagalee Ameerikaaf ibsaniiru Itti gaafatamaan waajjirichaa.
Naakoor Malkaa tu Naqamteerraa gabaase. Caqasaa.

robotstxt: allowed

filter: keep


text:
Ibsa Gabaabaa Global Oromo Advocacy Group (GOAG) Irraa KennameShira Mootummaa Itoophiyaan Qabsoo Oromoo, Jaarmiyaalee ABO fi KFO Irratti Karoorfame Uummanni Oromoo Dammaquun Qabsoo fi Jaarmiyaalee Isaaf Wabii Dhabbachuun Dirqama Oromummaati!
Hagayya 05, 2020 | GOAG
Yeroo ammaa kanatti Oromiyaa dirree jeequmsaa taasisuuf adeemsa qabsoo bilisummaa Oromoo dhiigaf lafee Gootota Oromootiin utubamee qarmammeettii Bilisummaa irra gahe fashalsiisuuf, mootummaa Itoophiyaa shira xaxaa jiruu fi gaaga’amni lubbuu akkasumas qabeenya ummata Oromoo irra gahaa jiru daangaa dhabee jira.
Wareegamuu artist Hacaaluu Hundeessaatiin walqabatee mootummaan loltoota sirna faashistummaatin guutaman goleelee Oromiyaa guutuu keessatti bobbaasudhaan maqaa ABO tiin uummata Oromoo dararuu, hidhuu fi ajjeessuu akkasumas reebichaan qaama miidhuu, qabeenya saamuu fi mancaasuu hojii idilee godhatee jira. Yeroo ammaa Oromiyaa nagaa fi tasgabbiin hin jiru. Qe’een tokkoon tokkoon Oromoo sodaan liqimfameera. Ilmaan Oromoo nagaan manaa bahanii manattii deebi’uun yaaddoo ta’eera. Humni mootummaa Abiy Ahmediin leenjifamee Oromiyaatti bobbaafame gochaa suukaneessaa fi gara-jabummaan uummata Orommo irraan gahaa jira. Humni kun waayee seeraa fi heera kabachiiisuu moggaatti dhiisee qawween ajjeesuu fi mirga naummaa sarbee dararuu seera godhateera. Haati Oromoo shamarran Oromoo gidiraa hamtuu argaa jiru. Gudeeddii fi reebichi, tuffii fi arrabsoon hojii idilee waraanni mootummaa gabroomfataa kuni itti jiruu dha. Gochaan kun haalan yaaddessaa ta’uu isaa nuti akka GOAG-ti irra deddeebinee karaa sabaa-himaalee adda addaa ibsaa turre. Haala amma jiru kanatti jaarmiyaan ABO fi KFO rakkoo haalaan cimaa keessa seenanii jiraachuun agarsiiftuuwwaan armaan gadii sirriitti kan muldhisanii dha.
- Manni jireenyaa HD ABO Obbo Daawud Ibsaa humna waraana fi tikaa mootummaan marfamee jiraachuu fi akka mana keessaa hin baaneef uggurri irratti godhamuun yaaddoo guddaa uumera. Toorri bilbila Obbo Daawud Ibsaa mootummaan erga irraa kutamee bubbuleera. Uggurriin manaa fi toora bilbilaa irraa kutuun nageenya fi fayyaa isaaniif yaaddoo nutti tahee jira. Waajjira galees jiruu isaa idilee hojjechuu mootumman dhorkamee jira. Kuni hunduu kan ta’aa jiru hojii isaa mirga uummata Oromo kabachiisuuf hojjetu sirnaan akka hin hojjennee fi ABO dadhabsiisuuf akka tahee Oromoo martii hubachuun hojii mootummaa kanaaf deebii ga’aa tahe kennuun uummata Oromoo, keessattuu Qeerroo fi Qarree, irraa eegama.
- Tikni mootummaa waajjira ABO guddicha Gullallee, Finfinne jiru deddeebi’anii seeraa ala seenaa fi bahaa jiraachuun, ajaja mana murtii osoo hin qabaatiin waajjira ABO sakattaana jechuun hojjettoota waajjira kanaa irratti hookkora kakaasaa jirachuun mirkanaa’ee jira.
- Hunduu akka quba qabu walgahiin hatattamaa maqaa Gumii sabaa ABO jedhuun Adoolessa 26-27/2020 gaggefamuun ni yaadatama. Walgahiin kunis akka odefannoon keenya mirkaneessutti seera dhaabichaatiin ala akka tahee fi shira kana duuba ammoo motummaan jirachuu isaa ragaaleen hedduun ni mirkaneessu. Mootumman dhimma dhaabolee siyaasaa keessa seenee borcuuf yaaluun dogoggora qofa osoo hin taane yakkaa fi shira karaa dhababilee kaneen ittiin dadhabsiisu akka tahe uummanni keenya hubachuu qaba. Hogganoota ABO giddutti shira xaxuudhan, waldhibdee fi shakkiin isaan jidduutti waan uumame fakkeessanii tarkaanfii adda addaa irratti fudhachuuf mootumman akka karoorfataa jirus hubatamee jira.
- Miseensotiin ABO, hogganootni, akkasumas deeggartonni, walumaa galatti sabni Oromoo, nagaa isaanii mootummaan Itoophiyaa Abiyyi Ahmediin durfamu waan jalaa booressaa jiruuf bahanii galuu fi hojii idilellee hojjetanii jiraachuu hin dandeenye.
- Waajjirootiin ABO fi KFO Oromiyaa keessa jiran bakkoota baay’etti caccabanii, qabeenyi jaarmiyaalee kunneeniis saamamuu, mancaafamuu fi qondaalonni Konyaalee akkasumas Onoota hedduu keessatti sochii akka hin gooneef manneen hidhaatti guuramuun itti fufee jira.
- Tarkaanfii abbaa Irrummaa mootummaan Abiyin gaggeeffamu Waggoota lamaan darban fudhachaa ture daran ajjeefamuu weellisaa Hacaaluutiin booddee hooggantoonni KFO fI ABO, qondaalonnii fi miseensonni gameeyyiin akkasumas deeggartoonni jaarmiyaalee kanneenii manneen hidhaatti guuramaa jiraachuu, akkasumas miidiyaalee Oromoo kan akka OMN fi ONN biyya keessaa cufuun gaazexeessitootas hidhuun sagalee Oromoo ugguree Oromoo gabrummaa hamtuu jalatti cabsuuf karooraa yeroo dheeraa bafachaa turan Nafxanyoonni haala mijataa arganne jechuun hojii suukaneessaa guutuu Oromiyaa keessatti raawwachaa jiraachuu ragaleen ifa jiru.
- Mootummaan qabsoo Oromoo farreen sirna dimookirasii tahan jala galchuudhaaf miseensota ABO fi KFO tokko tokko dantaa adda addaatiin goyyomsuu itti fayyadamuuf daba hammana hin jedhamne dalagaa jiraachuu isaaf ragaalee hedduun jiru.
- Deeggartootaa fi abbootii qabeenyaa Oromoo ta’an maqaa ABO deggertan jedhuun mootummaan shiraan qabeenya isaanii saamuu, saamsiisuu fi kaan isaanii immoo sodaachisoo, hidhaa fi dhiibbaa guddaa irraan gahaa jira.
- Caasaa mootummaa fi humna poolisii, akkasumas humna waraanaa keessaa Oromoota quuqqama sabaa qabaniin isin miseensota ABO ti jechuun shiraan mana hidhaatti guuraa jiru, kaan ammoo hojii irraa arihatamaa jiru.
Walumaa galatti qabsoon bilisummaa Oromoo guyyaa irraa guyyaatti shira mootummaan Abiy Ahmed xaxuun keessaa fi alaatiin miidhamaa jira. Mootummaan qabsoo Oromoo kana cabsuun uummata Oromoo bituuf waan karoorfateef isa kana galmaan ga’uuf shira adda addaa xaxaa jiraachuun isaa eenyuma jalaa iyyuu dhokataa miti. Haala kanas uummanni keenya hubatee dantaa Oromoo fi Oromummaa tiksuu fi tokkummaa qabsaawotaa Oromoo eeggachuu irratti akka fuulleffatu GOAG’n ilmaan Oromoo hundaaf waamicha godha. Kanneen hiree Oromoo duubatti deebisuuf eenyummaa Oromoo cabsitanii sirna gabroonfataa Oromiyaaf Oromoo irratti diriirsuuf halkanii fi guyyaa hojii sab-gantumma bakkaan gahachuuf dhamaataniif gochaa seenan dhiifama isiniif hin goone kana irraa deebitanii qabsoo bilisummaa uummata keessanii cinaa akka dhaabattaniif waamicha lammummaa isiniif goona.
Oromiyaa fi Oromoo badii irraa baraaruun dirqama Oromummaa, finna Oromoo biyya alaa fi keessaa jirtan tahuu hubachuun wareegama barbaachisu baasudhaan shira hamaa mootummaan Itoophiyaa uummata kenyaa fi qabsoo bilisummaa keenyaa irratti xaxu kana dura dhaabbachuun akka fashaleessitan GOAG dhaamsa sabummaa isiniif dhaama; egereen Oromoo harka keenya keessa malee harka diinaa keessa akka hin jirres barree nageenya Oromoo fi Oromiyaatiif waardiyyaa akka dhaabbannus waamicha isinii goona.
Uummanni keenyaa bakka jirtan hundatti garaa garummaa tokko malee harka walqabachudhaan gochaa yakkamaa mootummaan Itoophiyaa uummata irratti dalagu saaxiluu fi karaa dandeenyu hundaan sagalee saba keenyaa taanee akka fashaleessinuuf GOAG waamicha Oromummaa isiniif godha.
Dhuma irratti, qabsoo bilisummaa Oromoo baraaruun filannoo osoo hin taane Oromoof dirqama dhalootaa tahuu namuu beekuu qaba. Kana ta’uu baannaan garbummaa yoom illee keessaa hin baanetti sabni keenya kufuuf deema. Sabaa fi sablammoonni Oromiyaa dangessitan rakkoo walfakkataa keessa waan jirruuf Oromo waliin dhabbachuun qabsoo sirna garbumma kana waliin xumura akka itti goonuuf dirmannaan keessan barbachiisaa dha. Kanaaf GOAG’n waamicha dirmannaa qabsoo isniif godha.
Nagaa, bilisummaa fi haqni hundaaf!
#Justice4All!
Global Oromo Advocacy Group (GOAG)
Hagayya 4, 2020


text:
Professor Bayyanaa Peexiroos Waayee Jawaar Mohaammad maal jedhu July 15, 2020Posted by OromianEconomist in Uncategorized.
Tags: Jawar Mohammed, Simannaa Jawar Mohammed
trackback
Barreeffama Ajaahibaa: Professor Bayyanaa PeexiroosWaayee Jawaar Mohaammad”
Carraa Jawaar Mohaammad Ummata Oromootiif fi humnoota federaalistiitiif du’uuf argate namoonni argatan muraasa. Jawaar qaama jiru kan mootummaa dha ofiin jedhuuf lafee kokkeetti rakkatteedha.
Jawaar Mohaammad du’ees, jiraatees muummicha ministeera biyyattii ta’uu mirkaneessinee jirra.Jawaar hidhamuu fi hidhamuu dhabuun Biltsiginnaaf garaagarummaa hin qabu.
Jawaar Biltsiginnaaf goraadee gama lamaan qarame. Biltsiginnaan yoo isa ajjeefte lafatu adda banamee ishee liqimsa. Yoo gadlakkifte filannoon moo’atee mininsteera muummee ta’a.
Eertiraanis idaa kanarraa ni qoodatti. Bilisummaan Eertiraa dhiigaa fi lubbuu Jawaariitiin ni dhufa. Jawaar Mohaammad nama idil-addunyaati. Muldhataadha. Toophiyaa keessatti Jawaariin kan gahu eennu?
Hidhamuun Jawaar Mohaammad Toophiyaatti injifannoo dachaa dachaa fida.Jawaar kan kaabaa, kan kibbaa, kan bahaa fi kan dhihaattu deeggara. Jawaar akka Koloneel Abiyyii osoo hatuu fi osoo ajjeesu hin dabarsine. Biyya alaa kan jiru ummanni biyya keenyaa fudhatama kenneeraaf. Kana ta’uusaatiin guddinna Jawaar ammumaan asumaa achi argaarra. Woytiin hanga Fulbaanaa jiru dhimmi Jawaar fi dhimmi biyyaa murtii xumuraa ni argata!”
“ጀዋር መሐመድ ለኦሮሞ እና ለፌዴራል ኃይሎች ለመሞት ያገኘው ዕድል የሚያገኙት ጥቂት ሰዎች ናቸው! ጀዋር ላለው መንግስት ነኝ ባይ ጉሮሮ ውስጥ የተሰካ አጥንት ነው ።ጀዋር መሐመድ ኖረ ሞተ የሀገሪቷ ጠቅላይ ሚስትርነቱን አረጋግጠናል::ጀዋር መታሰሩና ባለመታሰሩ ለብልፅግና ልዩነት የለውም !ጀዋር ለብልፅግና በሁለት ጎን የተሳለ ጎራዴ ነው። ብልፅግና ብትገለው መሬት ተከፍቶ ይውጣታል።ብትለቀው በምርጫ አሸንፎ ጠቅላይ ሚኒስትር ይሆናል።ኤርትራም ከዚህ ዕዳ ትካፈላለች።የኤርትራ ነፃነት በጀዋር ደምና ህይወት ይመጣል።ጀዋር መሐመድ ዓለም አቀፍ ሰው ነው። ፊገር ነው።በኢትዮጵያ ውስጥ ጀዋር የሚያክል ማነው? የጀዋር መሐመድ መታሰር ድርብ ድርብ ድል በኢትዮጵያ ያመጣል።ጀዋርን ሰሜኑ፣ደቡቡ፣ምስራቁና ምዕራቡ ይደግፈዋል። በውጭ ያለው የሀገራችን ህዝብ ተቀብለውታል።ጀዋር እንደ ኮ/ሌ አብይ ሲሰርቅና ሲገል አላደፈም።በመሆኑ የጀዋር ግዝፈት በሀገራችን ከወዲሁ እያየን ነው።እስከ መስከረም ያለው ጊዜ የጀዋር እና የሀገሪቱ ጉዳይ የመጨረሻ ውሳኔ ያገኛል!” በፕ/ር #በየነ#ጴጥሮስ የተፃፈ
Comments»
No comments yet — be the first.


text:
Loltoonni MKII, humna ABUT waraanuuf bobbaafaman danuun baqachaa jiraachuu
Milishoonnii fi Loltoonni MKII, kanneen humna Mootummaa Naannoo Tigiraay (ABUT) waraanuuf kutaalee Impaayerattii garaagaraa keessaa gamasitti bobbaafaman danuun hidhannoo isaanii gatuun, gamisnis hawaasa naannootti gurgurachuun, baqachaa jiraachuu.
Loltoota kanneen keessaa kanneen qabaman, kaan qaamotaa fi loltootuma MKII’n battala ajjeefamuu; kaanis to’annoo ajajoota waraana MKII jala galfamuun miliqfamuu.
Oromoon Walloo humna ABUT akka waraanuuf dirqamsiifamuun gama mooraa leenjii waraanaatti galfamaa jiraachuu
Waraana garee humnoota Mootummaa Naannoo Amaaraa fi Mootummaa Koloneeffataa Impaayera Itoophiyaa, gam-kaaniin immoo, humna Mootummaa Naannoo Tigiraay (ABUT) gidduutti geggeeffamaa jiru irratti, gara garee humnoota MKII fi Mootummaa Naannoo Amaaraa goruun humna Naannoo Tigiraay akka waraananiif jecha, Oromoonni Walloo dirqamsiifamuun gamasitti geeffamaa jiraachuu.
Haaluma kanaan, Oromoonni baay’inaan 50 olitti tilmaamaman, Roobii Adoolessa 21, 2021, Magaalaa Baateetti walitti qabamuun Buufata Poolisii Ona Baatee keessa erga bulfamanii booda, borumtaa isaa konkolaataa lamatti fe'amuun gara mooraa leenjii waraanaa Xiixaa jedhamuutti geeffamuu.
Hidhaa fi ajjeechaa Uummata Oromoo irratti, maqaa gargaarsa WBO’n
Maanguddoon Oromoo, Obbo Addunyaa Amantee, WBO gargaarte jedhamuun, Giddu-gala Oromiyaa, Lixa Shaggar, Ona Gindabarat keessatti hidhamuun dararamaa erga turee booda, Kamisa Adoolessa 22, 2021 mana hidhaa san keessaa baafamuun ajjeefamuu, sirni awwaalchaa isaas Sanbata kaleessaa, Ona Gindabarat Ganda Gammadaa jedhamu keessatti kan raawwatame ta’uu.
Gama biraatiin, hidhaa fi dararaan Loltoota Mootummaa Koloneeffataa Impaayera Itoophiyaan Uummata Oromoo irratti maqaa gargaarsa WBO’n raawwatamu, Ona Gindabarat keessatti akka hammaatetti itti-fufee jiraachuu.


text:
Dubbii Osoo Hin Qulqulleeffatin Miidiyaatti Bahanii Ummata Burjaajessuun Qaama Biyya Bulchu Irraa Hin Eegamu
(Ibsa ABO – Sadaasa 08, 2018)
Hoogganaan Biiroo Dhimmoota Koominikeeshinii Mootummaa Naannoo Oromiyaa Obbo Adimaasuu Daamxoo ibsa haala yeroo irratti Onkoloolessa 27, 2011 (Sadaasa 6, 2018) OBN irratti kennan keessatti odeeffannoo dogoggoraa ummataaf dabarsan. Innis “Manguddootni rakkina ABO fi Mootummaa gidduutti mul’atu madda isaa baranii yaada furmaataa qaamota dhimmi ilaaluuf akeekuuf gara Lixa Oromiyaatti bobba’an humnoota hidhataniin karaatti qabamanii saamamuunii fi reebamuun raaw’atamee jira, jaarsummaanis gufatee jira” yaada jedhu kan of keessaa qabuu dha. Kuni oduu dhugaa irraa fagaatee dha.
Odeeffannoon dhugaa:
Manguddootni dhimma olitti ibsameef gara Lixa Oromiyaatti imalan magaalota Naqamtee, Gimbii fi Dambi-Doolloo keessatti hawaasa naannoo keessaa hanga argatan mariisisuudhaan rakkina jiruu fi furmaata ilaalchisee yaada irraa dhaggeeffatan. Sanatti dabalees ajajaa WBO kan Godina Lixa Oromiyaa qaamaan bira gahanii dubbisuudhaan isa irraahis akkasuma yaada isaa dhaggeeffatan. Haala kanaan manguddootni akeeka bobbaa isaanii nagaa fi milkiidhaan xumuratanii bakka irraa bobba’anittis nagaadhaan deebi’an.
Haa tahu malee, osoo Manguddootni imalan kun gara irraa bobba’anitti hin deebi’in imalli isaanii gufachuu fi waan Abbootiin Gadaa salphifamanii fi Manguddootni hiraarfaman fakkeessanii oduu dogoggoraa (dubbii dhugaa irraa fagaate) miidiyaatti bahanii dubbachuun dogoggora guddaa dha. Adeemsi Manguddoota kanaa akka gufatu, ummatni keenya akka burjaaja’u, akkasumas, maqaan Waraana Bilisummaa Oromoo akka xuraawuuf itti yaadamee olola oofames fakkaata. Ibsi dogoggorsaan akkasii haqa ukkaamsee, ummata dallansiisee, akkasumas, miira wal hubannoo fi wal amantaa Mootummaa fi ABO gidduu jiru akka hammaatu yoo taasise malee bu’aa biraa hin qabaatu.
Dhimma waliigalteedhaan eegalame tokko irratti qaamni lamaan waliin ta’uun miidiyaaf ibsa barbaachisaa kennuun osoo danda’amuu qofaatti bahuun faayidaa addaa argachuuf qofa miidiyaa fayyadamuun adeemsa qajeelaa miti. Ibsi dogoggoraa Mootummaan Naannoo Oromiyaa karaa Obbo Adimaasuu Daamxootiin ummataaf kenne sun ibsa biraatiin akka sirreeffamuu fi fuula duras adeemsa dogoggoraa akkanaa irraa akka of qusatamu gaafanna. Waa’ee imala Jila Manguddootaa sana ammoo Jilumti imale sun ibsa gahaa kennuudhaan dhugaa jiru hanga ummata beeksisutti obsaan eeguutu karaa dha.
Injifannoo Ummata Oromoof !
Adda Bilisummaa Oromoo
Sadaasa 08, 2018


text:
Sa’udii fi Turkiyaan Muslimoonni Addunyaa Labsii Traamp akka balaleefatan gaafatan.
Mummichi ministeera Turkiyaa Binalii Yildriimii fi Maliikni Sa’udii Salmaan Biin Abduulaziiz, walgahii guyyaa kaleessa magaalaa Riyaaditti geggeessaan irratti biyyoonni lamaanuu labsii Traamp magaalaa Al-QUDSI “magaalaa guddoo Isra’eel”jechuun baasee fi karoora Imbaasii Ameerikaa gara magaalaa Al-QUDSI jijjiiruu jedhu balaleefataniiru.
Hogganttoonni lamaan muslimoonni Addunyaatis tokkummaan mirga Falisxiinoota akka kabajsiisan kan gafaatan tahuu ibsi ministeera hajaa alaa Turkiyaa irraa bahe ni mul’isa. Binali Yildrim ministeera Ittisa fi dhaaltuu gonfoo Sa’udii Muhammad Bin Salmaan waliinis mari’atee jira.
Mummichi Ministeera Turkiyaa marii booda Ibsa kenneen, rakkoolee naannichaa fi addunyaa furuudhaaf walitti dhufeenyi Turkiyaa fi Sa’udii cimuu qaba jedhe.